CELEX: 32011R0159
Language: sl
Date: 2011-02-21 00:00:00
Title: Uredba Komisije (EU) št. 159/2011 z dne 21. februarja 2011 o registraciji imena v register zajamčenih tradicionalnih posebnosti (Spišské párky (ZTP))

22.2.2011   
            
            
               SL
            
            
               Uradni list Evropske unije
            
            
               L 47/5
            
         UREDBA KOMISIJE (EU) št. 159/2011
   z dne 21. februarja 2011
   o registraciji imena v register zajamčenih tradicionalnih posebnosti (Spišské párky (ZTP))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 509/2006 z dne 20. marca 2006 o zajamčenih tradicionalnih posebnostih kmetijskih proizvodov in živil (1) ter zlasti prvega pododstavka člena 9(4) Uredbe,
   ob upoštevanju naslednjega:
   
               (1)
            
            
               V skladu s prvim pododstavkom člena 8(2) in členom 19(3) Uredbe (ES) št. 509/2006 je bila vloga Češke in Slovaške za registracijo imena „Spišské párky“ objavljena v Uradnem listu Evropske unije
                   (2).
            
         
               (2)
            
            
               Ker Komisija ni prejela nobenega ugovora v skladu s členom 9 Uredbe (ES) št. 509/2006, je treba navedeno ime registrirati.
            
         
               (3)
            
            
               Vloga vsebuje tudi zaprosilo za zaščito v skladu s členom 13(2) Uredbe (ES) št. 509/2006. Navedeno zaščito imena „Spišské párky“ je treba odobriti, v kolikor ni nobenega ugovora in če ni mogoče dokazati, da se ime na zakonit, splošno znan in gospodarsko pomemben način uporablja za podobne kmetijske proizvode in živila –
            
         SPREJELA NASLEDNJO UREDBO:
   Člen 1
   Ime iz Priloge k tej uredbi se registrira.
   Uporabi se zaščita iz člena 13(2) Uredbe (ES) št. 509/2006.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. februarja 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 93, 31.3.2006, str. 1.
   
      (2)  UL C 95, 15.4.2010, str. 34.
   
      PRILOGA
      Proizvodi iz Priloge I k Pogodbi, namenjeni za prehrano ljudi:
      
         Skupina 1.2   Mesni proizvodi (kuhani, soljeni, dimljeni itd.)
      
      ČEŠKA IN SLOVAŠKA
      Spišské párky (ZTP)
      Uporaba imena je pridržana.